nahid-hub/BLUGE-bengali-wikipedia-section-title-prediction huggingface dataset:
বর্তমান আলবেনীয়রা সম্ভবত ইলিরীয় জাতির লোকদের বংশধর। দক্ষিণ বলকান অঞ্চলে গ্রিক, রোমান ও স্লাভ জাতির লোকেরা অভিবাসন করার অনেক আগে থেকেই ইলিরীয় জাতির লোকেরা বাস করত। খ্রিস্টপূর্ব ৭ম ও ৬ষ্ঠ শতকে গ্রিকেরা আলবেনিয়ার উপকূলে অনেকগুলি বসতি স্থাপন করে; এগুলির মধ্যে ছিল এপিদামনুস (বর্তমান দুররেস) এবং আপোল্লোনিয়া (বর্তমান ভ্‌লোরে)। খ্রিস্টপূর্ব ৩য় শতক নাগাদ এই বসতিগুলির পতন হতে থাকে এবং শেষ পর্যন্ত এগুলি বিলীন হয়ে যায়। গ্রিকেরা চলে যাবার পর এই এলাকায় আদিকাল থেকে বসবাসকারী ইলিরীয় সমাজের বিবর্তন ঘটে এবং এতে জটিলতর রাজনৈতিক সংগঠন যেমন ফেডারেশন, রাজ্য, ইত্যাদির আবির্ভাব ঘটে। এদের মধ্যে সবচেয়ে গুরুত্বপূর্ণ ইলিরীয় রাজ্যটি খ্রিস্টপূর্ব ৫ম ও ২য় শতকের মধ্যবর্তী সময়ে টিকে ছিল।

একই সময়ে আড্রিয়াটিক সাগরের অপর তীরে ইতালীয় উপদ্বীপে রোমের বিস্তার ঘটছিল। রোমানরা ইলিরিয়াকে পূর্ব দিকের দেশগুলি বিজয়ের একটি আরম্ভকেন্দ্র হিসেবে বিবেচনা করত। ২২৯ খ্রিস্টপূর্বাব্দেই রোমানরা আড্রিয়াটিক সাগর পাড়ি দিয়ে ইলিরিয়া আক্রমণ করে। ১৬৮ খ্রিস্টপূর্বাব্দ নাগাদ ইলিরিয়াতে সম্পূর্ণ নিয়ন্ত্রণ প্রতিষ্ঠা করতে সক্ষম হয়। তারা এটিকে রোম সাম্রাজ্যের একটি প্রদেশে পরিণত করে এবং নাম দেয় ইলিরিকুম। রোমানরা এর পর প্রায় ৬ শতাব্দী ধরে এলাকাটি শাসন করে। কিন্তু ইলিরীয়রা রোমান সংস্কৃতির সাথে মিশে না গিয়ে নিজেদের স্বকীয় সংস্কৃতি ও ভাষা ধরে রাখে। তা সত্ত্বেও অনেক ইলিরীয় রোমান সেনাবাহিনীর অভ্যন্তরে প্রভাব-প্রতিপত্তি অর্জনে সক্ষম হন। অনেক ইলিরীয় বংশোদ্ভূত পরবর্তীকালে রোমান সাম্রাজ্যের সম্রাটও হন। এদের মধ্যে আছেন আউরেলিয়ান (২৭০-২৭৫ খ্রিষ্টাব্দ), দিওক্লেতিয়ান (২৮৪-৩০৫ খ্রিষ্টাব্দ), এবং মহান কন্সতান্তিন (৩০৬-৩৩৭ খ্রিষ্টাব্দ)। ১ম শতকের মাঝামাঝি নাগাদ ইলিরিকুমে খ্রিস্টধর্ম প্রভাব ফেলতে থাকে এবং ৫৮ খ্রিষ্টাব্দে সাধু পল এপিদামনুস নগরের জন্য একজন যাজক নিয়োগ করেন। পরবর্তীতে আপোল্লোনিয়া এবং স্কোদ্রা (বর্তমান শ্‌কোদার) শহরে বিশপদের কর্মস্থল নির্মাণ করা হয়।

সঠিক অনুচ্ছেদ শিরোনাম কোনটি?
titleA. সাম্প্রতিক ঘটনাবলি
titleB. উসমানীয়দের বিজয়
titleC. প্রাচীন ইতিহাস
titleD. গণতন্ত্রের শুরু
উত্তর: titleC
যুবরাজ সৌদ ১৯০২ সালের ১৫ জানুয়ারি কুয়েত সিটিতে জন্মগ্রহণ করেন। আমির আবদুর রহমান বিন ফয়সালের ঘরে তার জন্ম হয়। রিয়াদ থেকে বহিষ্কার হওয়ার পর তার পরিবার সাক্কাত আনাজা জেলায় অবস্থান করছিল। ১৯০২ সালে তার বাবা আবদুল আজিজ রিয়াদ জয় করার পর সৌদ তার মা ও ভাইদের সাথে সেখানে চলে যান।

যুবরাজ সৌদের একমাত্র আপন ভাই ছিলেন তুর্কি বিন আবদুল আজিজ। তার মা ওয়াদাহ বিনতে মুহাম্মদ বিন আকাব ছিলেন আবদুল আজিজের দ্বিতীয় স্ত্রী এবং কাহতান গোত্রীয়।

পাঁচ বছর বয়সে তাকে শেখ আবদুর রহমান মুফাইরিজের কাছে পাঠানো হয়। তিনি কুরআন ও শরিয়া বিষয়ে শিক্ষালাভ করেন। তীরনিক্ষেপ ও অশ্বারোহণও তিনি শিক্ষালাভ করেন। রাজনৈতিক দক্ষতার উন্নয়নের জন্য আবদুল আজিজ তাকে বিভিন্ন মিটিঙে উপস্থিত রাখতেন।

১৩ বছর বয়সে সৌদের প্রথম রাজনৈতিক মিশন শুরু হয়। তিনি কাতারে একটি প্রতিনিধিদলের নেতৃত্ব দেন। ১৯২১ সালে তিনি হাইলের বিরুদ্ধে যুদ্ধে নেতৃত্ব দিয়েছেন এবং ইয়েমেনে লড়াই করা সৌদি সেনাদের প্রধান হয়ে উঠেন। বাদশাহ হওয়ার আগে তিনি আটটি যুদ্ধে অংশগ্রহণ করেছেন।

১৯৩৩ সালের ১১ মে তিনি তার পিতা কর্তৃক যুবরাজ ঘোষিত হন। ১৯৩৭ সালে তিনি ও তার ভাই মুহাম্মদ বিন আবদুল আজিজ লন্ডনে রাজা ষষ্ঠ জর্জের সিংহাসন আরোহণ অনুষ্ঠানে তাদের বাবা ইবনে সৌদের প্রতিনিধি হিসেবে যোগ দেন। বাদশাহ আবদুল আজিজের মৃত্যুর পূর্বে ১৯৫৩ সালের ১১ অক্টোবর যুবরাজ সৌদকে প্রধানমন্ত্রী হিসেবে ঘোষণা করা হয়। সৌদ তার বাবার খুব ঘনিষ্ঠ ছিলেন। পিতার মৃত্যুর পর তিনি বলেন, “আমি আমার বাবাকে হারিয়েছি...এবং আমার বন্ধুকে”।

সঠিক অনুচ্ছেদ শিরোনাম কোনটি?
titleA. ক্ষমতাচ্যুতি
titleB. প্রারম্ভিক জীবন
titleC. ফয়সালের সাথে দ্বন্দ্ব
titleD. জাতীয় নীতি
উত্তর: titleB
নিশাত তার কর্মজীবন শুরু করেন বাংলাদেশ পানি উন্নয়ন বোর্ডের সহকারী প্রকৌশলী হিসেবে। পরে তিনি ১৯৭২ সালে তার নিজের শিক্ষা প্রতিষ্ঠান বাংলাদেশ প্রকৌশল বিশ্ববিদ্যালয়ের পুরকৌশল বিভাগে লেকচারার পদে যোগ দেন। ১৯৭৫ সালে তিনি পানি সম্পদ প্রকৌশল বিভাগের সহকারী অধ্যাপক এবং ১৯৮৫ সালে পূর্ণ অধ্যাপক হন।

১৯৯৮ সালে নিশাত প্রকৌশল বিশ্ববিদ্যালয় থেকে অবসর নিয়ে আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘে যোগ দেন। তিনি নর্থ সাউথ বিশ্ববিদ্যালয়ের শিক্ষক হিসেবেও কর্মরত ছিলেন। তিনি ২০১০ থেকে ২০১৪ সাল পর্যন্ত ব্র্যাক বিশ্ববিদ্যালয়ের উপাচার্যের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অন্যান্য কাজ
titleC. কর্মজীবন
titleD. প্রারম্ভিক জীবন
উত্তর: titleC
রাজলক্ষ্মী নয় বছর বয়সে কর্ম জীবন শুরু করেছিলেন। তিনি তানসেন সংগীত, কোচিন কলাভবন, কোচিন মেলোডি, সি.এ.সি. ইত্যাদি সহ কয়েকশো গানমেলা মঞ্চে শিশুশিল্পী হিসাবে গান গেয়েছেন। তিনি ১০০০ টিরও বেশি মিউজিক্যাল অ্যালবাম করেছেন; কে রাঘবন, রবীন্দ্রন, জনসন, জেরি আমলদেভ, সিয়াম, আউসেপাচান, মোহন সিতারা জয়া (বিজয়া), বিদ্যাসাগর, শারেট, এম. জয়চন্দ্রন, জ্যাসি গিফট, বিজিবাল, দীপক দেব, গোপী সুন্দর, আফজাল ইউসুফ, স্টিফান ডিভ্যাসি, এবং রনি রাফেল এর মতো সংগীত পরিচালকদের সাথে কাজ করেছেন। "হংসধ্বনি" ছিল দূরদর্শনের মালায়ালাম টেলিভিশনের প্রথম সংগীত প্রতিযোগিতা, এটি রাজলক্ষ্মীকে দর্শকদের মধ্যে আরও জনপ্রিয় করে তুলেছিল। জয়রাজ পরিচালিত "অস্বয়ারুদন" ছবিতে জ্যাসি গিফটের মাধ্যমে রাজরাজক্ষ্মীর চলচ্চিত্র জগতের সাথে পরিচয় ঘটে। তবে এম. জয়চন্দ্রনের "অর্ককুকা ভাল্লাপোজহুম" ছবিতে তাঁকে একটি সুযোগ দেন। তিনি উপসাগরীয় দেশসমূহ, মার্কিন যুক্তরাষ্ট্র, কানাডা, জার্মানি এবং যুক্তরাজ্য জুড়ে সফর করেন এবং পদ্মভূষণ, ড. কে জে যেসুদাস, পি. জয়চন্দ্রন, এস.পি.বি, উন্নিমেনন, এম.জি. শ্রীকুমার, হরিহরণ, উদিত নারায়ণ, মানো, জি. ভেনুগোপাল, শ্রীনীবাস, এম. জয়াচন্দ্রন, জ্যাসি গিফট, এস. জানকী, পি. সুশিলা, বাণী জয়রাম, কে.এস. চিত্রা ও সুজাতার মতো বিখ্যাত নেপথ্য সঙ্গীতশিল্পীদের সাথে মঞ্চে গান গেয়েছেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. ব্যক্তিগত জীবন
titleC. পেশাদারী কর্মজীবন
titleD. পুরস্কার
উত্তর: titleC
হিড়িম্বা নাম থেকেই ডিমাপুর নামটি হয়েছে। এর প্রাচীন নাম হিড়িম্বাপুর। অপভ্রংশ হয়ে ডিম্বাপুর এবং শেষে ডিমাপুর নাম হয়ে যায়। অন্য এক বিশ্বাস মতে, ডিমাসা এবং পুর (নগর) থেকে "ডিমাপুর" নামটি এসেছে। আহোম বুরঞ্জীতে ডিমাপুরকে "সে-ডিমা" অর্থাৎ ডিমাসার নগর বলে উল্লেখ করা হয়েছে। ১৩শ শতকে ব্রহ্মপুত্রের দক্ষিণ পারে দিখৌর থেকে কলং নদী পর্যন্ত বর্তমান ধানশিরী নদীর উপত্যকা এবং ডিমা হাসাও জেলা নিয়ে কাছাড়ি রাজ্য বিস্তার হয়েছিল।

সঠিক অনুচ্ছেদ শিরোনাম কোনটি?
titleA. কাসমারী
titleB. ডিমাপুর
titleC. আহোমদের সাথে সংঘাত
titleD. খাসপুর
উত্তর: titleB
ক্যাসিনো ইতালীয় ভাষার শব্দ যার মূল ক্যাসা অর্থ ঘর। ক্যাসিনো বলতে ছোট ভিলা, গ্রীষ্মকালীন ঘর কিংবা সামাজিক ক্লাবকে বোঝানো হতো। ১৯ শতকের দিকে ক্যাসিনো বলতে এমনসব ভবনকে বোঝানো হতো যেখানে আনন্দদায়ক কাজকর্ম হতো যেমন নগরের সামাজিক অনুষ্ঠান যেখানে নাচ, গান, জুয়া ও ক্রীড়ার ব্যবস্থা থাকতো। আধুনিক দিনে ইতালিতে বিভিন্ন অর্থে তারা ক্যাসিনো ব্যবহার করে। যেমন পতিতালয় (ক্যাসা চুইসাও বলে যার অর্থ বন্ধ বাড়ি) ও শব্দপূর্ণ পরিবেশ। তারা জুয়ার আসর বোঝাতে ভিন্ন উচ্চারণে ক্যাসিনো বলে।

সব ক্যাসিনোই কিন্তু জুয়ার খেলার কাজে ব্যবহার করা হয় না। ক্যালিফোর্নিয়ার শান্তা কাতালিনা দ্বীপের কাতালিনা ক্যাসিনোতে কখনো জুয়া খেলা হয়নি কারণ যখন এটা নির্মাণ করা হয় সে সময়ে ক্যালিফোর্নিয়ায় জুয়া খেলা নিষিদ্ধ ঘোষণা করা হয়েছিলো। কোপেনহেগেন ক্যাসিনো একটি থিয়েটার হিসেবে ব্যবহৃত হয়। ১৮৪৮ সালের আন্দোলনের সময় এখনকার গণজমায়েতের কারণে এটা পরিচিত। এই আন্দোলন ডেনমার্ককে একটি সাংবিধানিক রাজতন্ত্রে পরিণত করে। ১৯৩৭ সাল পর্যন্ত এটা ডেনিশ থিয়েটার নামে সুপরিচিত ছিল। ফিনল্যান্ডের হাংকো ক্যাসিনোতেও কখনো জুয়া খেলা হয়নি। ১৯ শতকের শেষের দিকে এটা স্প্যা রিজোর্ট হিসেবে ব্যবহৃত হতো। বর্তমানে এটা রেস্তোরাঁ হিসেবে ব্যবহৃত হচ্ছে।

জার্মান এবং স্প্যানিশ ভাষায় ক্যাসিনো বা কাসিনো দ্বারা অফিসার মেস বোঝানো হয়।

সঠিক অনুচ্ছেদ শিরোনাম কোনটি?
titleA. জুয়া বাড়ির ইতিহাস
titleB. মন্টে কার্লো, মোনাকো
titleC. উৎপত্তি ও ব্যবহার
titleD. উল্লেখযোগ্য স্থান
উত্তর: titleC
২৫ ফেব্রুয়ারি ২০১৮ তারিখে, ইংরেজ স্টুয়ার্ড হলকে নতুন কোচ হিসেবে ঘোষণা করা হয়। ১৫ এপ্রিলে নতুন কোচকে পরিচয় করিয়ে দেওয়া হয় এবং ডেনিস কিতাম্বিকে সহকারী কোচ হিসেবে ঘোষণা করা হয়। ২৩ সেপ্টেম্বর ২০১৮ তারিখে, বদৌসা কাপ ফাইনালে জামশেদপুর এফসি রিজার্ভস কে ২-০ গোলে হারিয়ে প্রথম আন্তর্জাতিক শিরোপা অর্জন করে।২০১৮ বাংলাদেশ ফেডারেশন কাপে গ্রুপ চ্যাম্পিয়ন হিসেবে কোয়ার্টার-ফাইনালের জন্য উত্তীর্ণ হয়।পারস্পরিক সমঝোতায় স্টুয়ার্ড হল কোচের দায়িত্ব ত্যাগ করলে নতুন কোচ হিসেবে জোনাথান ম্যাককিনস্ট্রিকে নিয়োগ দেওয়া হয়। নিজের প্রথম ম্যাচে ফেডারেশন কাপ কোয়ার্টার ফাইনালে শেখ জামাল ধানমন্ডি ক্লাবের কাছে হেরে যায়।২০১৮–১৯ স্বাধীনতা কাপের সেমি ফাইনালে ঢাকা আবাহনীর কাছে হেরে প্রতিযোগিতা থেকে বিদায় নেয়।

সঠিক অনুচ্ছেদ শিরোনাম কোনটি?
titleA. যুব দল
titleB. ২০১৫-১৬ মৌসুম
titleC. ২০১৮-১৯ মৌসুম
titleD. ইতিহাস
উত্তর: titleC
জাপানে, একটি মহানগর অঞ্চল ( ) অভ্যন্তরীণ বিষয় ও যোগাযোগ মন্ত্রকের পরিসংখ্যান ব্যুরো দ্বারা পরিচালিত আদমশুমারিতে ব্যবহৃত বিস্তৃত নগর অঞ্চলগুলি সংজ্ঞায়িত করার জন্য প্রশাসনিক অঞ্চলগুলি থেকে পৃথক করে একটি বিভাগ স্থাপন করা হয়েছে।

গ্রেটার টোকিও অঞ্চলটি বিশ্বের সর্বাধিক জনবহুল মহানগর অঞ্চল।


কেন্দ্রীয় শহরগুলি একে অপরের পাশে থাকলে, অঞ্চলগুলি একটি বৃহত অঞ্চলে একীভূত হয়।


যদি কোনও পৌরসভা আশেপাশের পৌরসভা দ্বারা বেষ্টিত থাকে তবে এটি আশেপাশের পৌরসভা হবে।

সঠিক অনুচ্ছেদ শিরোনাম কোনটি?
titleA. কানাডা
titleB. ব্রাজিল
titleC. জাপান
titleD. যুক্তরাজ্য
উত্তর: titleC
প্লাস্টিকের প্যাকেট আসার অনেক আগে থেকেই কাগজের ঠোঙার ব্যবহার ছিল। এবং পরিবেশ দূষণ কম করবার জন্যে প্লাস্টিকের ব্যবহারাবার কম করার চেষ্টা হচ্ছে, তাই কাগজের ঠোঙার ব্যবহার আবার বাড়ছে। কাগজের ঠোঙা নানা আয়তনের ও অন্যপাতের হয়। যেমন মুড়ির ঠোঙা বলতে সাধারণতঃ বোঝায় ৫০০ গ্রাম মুড়ি ধরতে পারে এমন আয়তনের ঠোঙা। চানাচুর বা ঝালমুড়ির ঠোঙা বলতে বোঝায় ১০০ গ্রাম ঝালমুড়ি যাতে ভরে ট্রেনে ঝালমুড়ি-ওয়ালারা বিক্রি করে সেই রকম ঠোঙা। খবরের কাগজের দৃঢ়তায় মুড়ির ঠোঙার থেকে বেশি বড় ঠোঙা বানালে সেটা তার ভেতরে জিনিস ধরবার মত মজবুত হবার সম্ভাবনা কম। কাগজের ঠোঙার সুবিধে হল একে আঠা দিয়ে সহজেই জোড়া যায়। কিন্তু অসুবিধে হল ভিজে গেলে কাগজের ঠোঙা খুব দুর্বল হয়ে ছিড়ে যায়।

সঠিক অনুচ্ছেদ শিরোনাম কোনটি?
titleA. শালপাতার ঠোঙা
titleB. কাগজের ঠোঙা বানাবার পদ্ধতি
titleC. ঠোঙা বাঁধার পদ্ধতি
titleD. কাগজের ঠোঙা
উত্তর: titleD
সাঁওতাল সমাজে বহিঃগোত্র বিবাহ প্রচলিত। এমনকি উপগোত্রের মধ্যেও বিবাহ হয় না। তাদের সমাজে ছয় প্রকার বিবাহ রীতির প্রচলন থাকলেও বর্তমানে তিন ধরনের বিবাহের প্রচলন দেখা যায়। যথা-
সাধারণত ছেলের বয়স ১৯ ও মেয়ের বয়স ১৫-১৬ হলে বিবাহের ব্যবস্থা করা হয়। এছাড়া নিরবোলক নামক বিয়ের প্রচলন সাঁওতাল সমাজে লক্ষণীয়।

সঠিক অনুচ্ছেদ শিরোনাম কোনটি?
titleA. সামাজিক আচার-অনুষ্ঠান
titleB. বিবাহ প্রথা
titleC. প্রতিপালিত দিবস
titleD. ভাষা ও নৃতাত্ত্বিক পরিচয়
উত্তর: titleB
"দ্য অ্যাভিয়েটর" চলচ্চিত্রটি ২০০৪ সালের ১৭ ডিসেম্বর ৪০টি প্রেক্ষাগৃহে সীমিতভাবে মুক্তি দেওয়া হয় এবং সেখান থেকে প্রথম সপ্তাহে $৮৫৮,০২১ আয় করে। ২৫ ডিসেম্বর, ২০০৪ সালে সারা যুক্তরাষ্ট্রে ১,৭৯৬টি প্রেক্ষাগৃহে মুক্তি দেওয়া হয় এবং প্রথম দিন $৪.২ মিলিয়ন ও প্রথম সপ্তাহে $৮.৬ মিলিয়ন আয় করে। প্রতি প্রেক্ষাগৃহে গড়ে $৪,৮০৫ আয় করে সাপ্তাহিক র‍্যাঙ্কিংয়ে ৪-এ অবস্থান করে। দ্বিতীয় সপ্তাহে প্রতি প্রেক্ষাগৃহে $৬,৩২৭ গড়ে $১১.৪ মিলিয়ন আয় করে র‍্যাঙ্কিংয়ে ৩-এ উঠে আসে। ছবিটি যুক্তরাষ্ট্র ও কানাডায় $১০২.৬ মিলিয়ন ও এর বাইরে $১১১.১ মিলিয়ন আয় করে, এবং বিশ্বব্যাপী মোট $২১৩.৭ মিলিয়ন আয় করে।

সঠিক অনুচ্ছেদ শিরোনাম কোনটি?
titleA. মুক্তি
titleB. বক্স অফিস সাফল্য
titleC. সমালোচকদের প্রতিক্রিয়া
titleD. মূল্যায়ন
উত্তর: titleB
সপ্তম শতকে মুসলিম সেনাবাহিনীতে কোনো অবরোধ যন্ত্র ছিল না। অন্য কোনো উপায় না থাকলে সাধারণত অবরোধ কৌশল ব্যবহার করা হত। প্রয়োজনীয় অবরোধ যন্ত্রের অভাবে তৎকালীন বিজয় অভিযানের সময় শহরের আত্মসমর্পণের আগ পর্যন্ত শহরের সরবরাহ বন্ধ করে এর চারপাশে অবস্থান নেয়া হত। একই সাথে সম্ভাব্য স্থলে শহরের দেয়াল ভেঙ্গে ঢুকে পড়ার কৌশল কাজে লাগত। মুসলিম সেনাবাহিনী শহরকে অন্যান্য স্থান থেকে বিচ্ছিন্ন করে ফেলত এবং বিভিন্ন স্থানে সেনাদল পাঠাতো।

দামেস্ককে বিচ্ছিন্ন করার জন্য খালিদ উত্তর সিরিয়ার সাথে সরবরাহ ও যোগাযোগের ব্যবস্থা বন্ধ করে দেন। পশ্চিমে ফাহালে অশ্বারোহী দলের আগমন বাইজেন্টাইন গেরিসনের দৃষ্টি আকর্ষণ করে।. এই দলটি মদীনার মুসলিম সরবরাহ পথের নিরাপত্তার দিকে নজর রাখছিল। ফলে এই দলটি সিরিয়া ফ্রন্টে মুসলিম বাহিনীর পশ্চাতভাগ হিসেবে কাজ করে। এমেসার পথে আরেকটি সেনাদলকে পাঠানো হয়। এরা প্রায় ১০ মাইল (১৬ কিমি) দূরে বাইত লাহিয়ায় অবস্থান নেয়। বাইজেন্টাইনদের সাহায্য আসছে কিনা তা নজর রাখা তাদের দায়িত্ব ছিল। পরাজিত বাইজেন্টানদের উদ্ধারকারী দলকে পরাজিত বা ফেরত পাঠাতে ব্যর্থ হলে এর কমান্ডার যাতে খালিদের কাছে সৈন্য চেয়ে পাঠায় তার নির্দেশনা দেয়া হয়েছিল।

২১ আগস্ট (২০ জামাদিউল আখির, ১৩ হিজরি) খালিদ তার সেনাবাহিনীকে শহর ঘিরে থাকার জন্য নির্দেশ দেন। সেনাদলগুলোকে নিজেদের অবস্থানের গেটে যেকোনো বাইজেন্টাইন হামলা রুখে দিতে নির্দেশ দেয়া হয় এবং বড় হামলার সময় সাহায্যের আবেদন পাঠানোর জন্য বলা হয়। দিরার বিন আল-আজওয়ার মোবাইল গার্ডের ২,০০০ অশ্বারোহী নিয়ে গেটগুলোর মধ্যের খালি স্থানগুলোতে টহল দেন ও বাইজেন্টাইনদের আক্রমণের সময় সৈন্য দিয়ে সাহায্য করার জন্য প্রস্তুত থাকেন।

নিম্নোক্ত মুসলিম সেনাপতিরা দামেস্কের ছয়টি গেটে অবরোধ স্থাপন করেন। প্রত্যেক কমান্ডারের অধীনে ৪,০০০ – ৫,০০০ সৈনিক ছিল:

খালিদ তার নিজ বাহিনীর মূল অংশকে রাফায় বিন উমাইরের অধীনে পূর্ব গেটে স্থাপন করেন। এর থেকে অল্প দূরত্বে একটি মঠে তিনি তার সদর দপ্তর স্থাপন করেন। এটি তখন থেকে "দাইর আল খালিদ", খালিদের মঠ বলে পরিচিত। শহর ঘিরে রাখার মাধ্যমে খালিদের সেনারা দামেস্কে সকল সরবরাহ বন্ধ করে দেয়। মুসলিম সেনাবাহিনী দামেস্ক থেকে নিজেদের প্রয়োজনীয় সকল উপকরণ লাভ করে।

সঠিক অনুচ্ছেদ শিরোনাম কোনটি?
titleA. সেনা বিন্যাস
titleB. পটভূমি
titleC. বাইজেন্টাইন সাহায্য
titleD. পরবর্তী অবস্থা
উত্তর: titleA
আধুনিক পর্নোগ্রাফির প্রাগৈতিহাসিক ধ্রুপদী আমেরিকান স্ট্যাগ ফিল্ম, এটি "নীল চলচ্চিত্র" বা ব্লু ফিল্ম হিসাবেও পরিচিত, বিংশ শতাব্দীর প্রথম দুই-তৃতীয়াংশ সময়ে নির্মিত গোপন সংক্ষিপ্ত অশ্লীল চলচ্চিত্রগুলির একটি সংস্থা। যদিও স্বতন্ত্র স্ট্যাগ ফিল্মটির সঠিক কর্পাস অজানা রয়ে গেছে, কিনসে ইনস্টিটিউটের পণ্ডিতরা বিশ্বাস করেন যে ১৯১৫ থেকে ১৯৬৮ সালের মধ্যে প্রায় ২০০০ টি চলচ্চিত্র নির্মিত হয়েছিল। স্ট্যাগ সিনেমা, ফিল্মের একধরনের হার্ডকোর ফিল্ম এবং নির্বাক হিসাবে চিহ্নিত, সাধারণত একটি রিল বা তার চেয়ে কম হয়ে থাকে এবং আমেরিকাতে সেন্সরশিপ আইনের কারণে অবৈধভাবে তৈরি এবং প্রদর্শিত হয়েছিল। আমেরিকান "ধূমপায়ী" বাড়ি যেমন ফ্রেটারনিটিস বা অন্যান্য স্বতন্ত্র প্রতিষ্ঠানে মহিলাদের বাদ দিয়ে দেখানো হয়েছিল। ইউরোপে, পতিতালয়ে একই ধরনের চলচ্চিত্র প্রদর্শিত হত। স্ট্যাগ ফিল্মের পুরুষ দর্শনার্থীদের অভ্যর্থনা করার পদ্ধতিটি ছিল কর্কশ, যৌন তামাশাপূর্ণ এবং যৌন উত্তেজক। চলচ্চিত্রের ইতিহাসবিদরা স্ট্যাগ ফিল্মগুলি সিনেমার আদিম রূপ হিসাবে বর্ণনা করেন কারণ এগুলি বেনামে এবং অপেশাদার পুরুষ শিল্পীদের প্রযোজনায় হয়েছিল এবং ধারাবাহিকতা অর্জন করতে ব্যর্থ হয়েছিল। আজ, এই চলচ্চিত্রগুলির অনেকগুলি কিনসে ইনস্টিটিউট দ্বারা সংরক্ষণাগারভুক্ত করা হয়েছে তবে বেশিরভাগ ক্ষয়িষ্ণু অবস্থায় রয়েছে এবং এর কোনও কপিরাইট, আসল ক্রেডিট বা স্বীকৃত লেখক নেই। যুদ্ধ পরবর্তী যুগের নতুন প্রযুক্তির যেমন ১৬ মিমি, ৮ মিমি এবং সুপার ৮ এর সংমিশ্রণে পঞ্চাশের দশকে যৌন বিপ্লব শুরু হওয়ার সাথে সাথেই অবিশ্বাস্যভাবে এই স্ট্যাগ ফিল্ম যুগের অবসান ঘটে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সমাজে প্রভাব ফেলছে
titleC. বৈধতা
titleD. ব্যাকরণ
উত্তর: titleA
শমশের আলীর শিক্ষা শুরু হয় চুয়াডাঙ্গা এলাকার স্থানীয় ইউসুফ মাস্টারের স্কুলে। পিতার চাকরির কারণে তারা সপরিবারে চলে যান ভারতের চব্বিশ পরগনার রানাঘাটে। সেখানে শমশের আলীকে ভর্তি করে দেওয়া হয় লালগোপাল স্কুলে। এখানে দুবছর লেখাপড়ার পর ভারত ভাগের কারণে ১৯৪৮ সালে তারা সপরিবারে ফিরে আসেন যশোরে। এবং এখানেই বসবাস করতে শুরু করেন। এরপর তাকে ভর্তি করে দেওয়া হয় যশোর জিলা স্কুলের পঞ্চম শ্রেণিতে। এবং এই স্কুল থেকেই তিনি ১৯৫৪ সালে ম্যাট্টিক পাস করেন। তিনি ১৯৫৪ সালে ভর্তি হন রাজশাহী কলেজে। ১৯৫৬ সালে এই কলেজ থেকে আই. এস. সি. পাস করেন। কলেজ জীবন শেষে তিনি ১৯৫৬ সালে ভর্তি হন ঢাকা বিশ্ববিদ্যালয়ে। তার পছন্দের বিষয় ছিল পদার্থবিজ্ঞান। ১৯৫৯ সালে শ্রেষ্ঠত্বের সাথে অনার্স এবং ১৯৬০ সালে এম. এস. সি ডিগ্রি অর্জন করেন। ১৯৬১ সালে ম্যানচেস্টার বিশ্ববিদ্যালয় থেকে পি.এইচ.ডি ডিগ্রি সম্পূর্ণ করেন এবং ১৯৬৫ সালে সেই ম্যানচেস্টার থেকেই থিওরেটিক্যাল নিউক্লিয়ার ফিজিক্স বিষয়ে পি. এইচ. ডি ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. শিক্ষাজীবন
titleC. কর্মজীবন
titleD. প্রাথমিক জীবন
উত্তর: titleB
পুনার ভাণ্ডারকর রিসার্চ ইন্‌স্টিটিউটের উদ্যোগে প্রাচ্য ও পাশ্চাত্য মনীষিগণের সহায়তায় বিরাট মহাভারতের সংস্করণ প্রকাশিত হয়। এতে তিনি উদ্যোগপর্ব সম্পাদন করেছিলেন। এছাড়াও, দ্রোণপর্বের কাজেও হাত দিয়েছিলেন তিনি।

বাঙলা সরকারের প্রধান গবেষক ছিলেন তিনি। অবসর গ্রহণের পর যাদবপুর বিশ্ববিদ্যালয়ে কিছুকাল বাংলা বিভাগের প্রধান ছিলেন সুশীল কুমার দে। এছাড়াও, পুনার ডেকান রিসার্ট ইন্‌স্টিটিউটের ইতিহাসভিত্তিক সংস্কৃত অভিধান রচনায় সম্পাদকমণ্ডলীর সভাপতি ও লন্ডন বিশ্ববিদ্যালয়ের ভিজিটিং লেক্‌চারার ছিলেন তিনি।

দীর্ঘদিন বঙ্গীয় সাহিত্য পরিষদের সঙ্গে যুক্ত ছিলেন ড. দে। ১৯৫০ এবং ১৯৫৬ সালে - দু'বার এর সভাপতি হিসেবে নির্বাচিত হয়েছিলেন তিনি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. পুরস্কার ও সম্মাননা
titleC. রচিত গ্রন্থসমূহ
titleD. সম্পৃক্ততা
উত্তর: titleD
১৯৯৯ সালের ২৩ আগস্ট থেকে ২৭ অক্টবরের মধ্যে জেমস তার মেধাকে কাজে লাগিয়ে ভাইরাস সম্পর্কে তার চিন্তা শক্তিকে অনেক দূর নিয়ে যান। এমন কি তিনি তখন মাত্র ১৫ বছর বয়সে বেল-সাউথ, মিয়ামি ডেড, আমেরিকার প্রতিরক্ষা বিভাগ এবং নাসার ওয়েব সাইট হ্যাক করেন। এছাড়াও সে ব্যাকডোর কম্পিউটিং এর মাধ্যমে ডালাস এবং ভিরজিনার সার্ভারে একটি স্নিফার ইন্সটল করেন। যার মাধ্যমে তিনি ওই সব স্থানের প্রায় তিন হাজার তথ্য চুরি করেন। যার মধ্যে ছিল ওই এলাকা গুলোর সকল চাকুরীজিবিদের তথ্য এমন কি কমপক্ষে ১০ টি অফিশিয়াল মিলিটারী কম্পিউটারের তথ্য। ফলে জেমসকে জেলেও যেতে হয়।

জেমস নাসার ওয়েব সাইট হ্যাক করে এবং সেখান থেকে প্রায় ১.৭ মিলিয়ন ডলারের সমপরিমান মূল্যের একটি সফটওয়ার এর সোর্সকোড ডাউনলোড করে। নাসার মতে জেমস যে সফটওয়্যারগুলো চুরি করেছিল সেগুলো দিয়ে ইন্টারন্যাশনাল স্পেস স্টেশন নিয়ন্ত্রণ করা হয়। জেমস নাসার ওয়েব সাইটে যে ক্ষতি করেছিলো সেটি ঠিক করতে নাসার ওয়েবসাইট তিন সপ্তাহ বন্ধ রাখতে হয়। অপরদিকে এটি ঠিক করতে নাসা কে গুনতে হয় প্রায় আরো লক্ষাধিক ডলার।

সঠিক অনুচ্ছেদ শিরোনাম কোনটি?
titleA. গ্রেপ্তার, দোষী সাব্যস্ত এবং শাস্তি
titleB. হ্যাকিং
titleC. শৈশব
titleD. মৃত্যু
উত্তর: titleB
হিন্দু "সহস্রনাম" স্তোত্রসাহিত্যে (অর্থাৎ, কোনো নির্দিষ্ট দেবতার পরিচয় ও গুণবাচক এক হাজার নামের স্তোত্রবদ্ধ রূপ) "ললিতা সহস্রনাম স্তোত্র" একটি "প্রামাণ্য ধ্রুপদি, বহুল পঠিত, সরল ও কাব্যগুণমণ্ডিত" স্তোত্র।

"ললিতা সহস্রনাম" "ব্রহ্মাণ্ড পুরাণ" গ্রন্থের একটি অংশ। কিন্তু এটির সঠিক উৎস এবং লেখক-পরিচিতি আজ আর জানা যায় না। গ্রন্থপ্রমাণ থেকে মনে করা হয়, এটি দক্ষিণ ভারতে খ্রিষ্টীয় নবম থেকে একাদশ শতাব্দীর মধ্যবর্তী কোনো এক সময়ে লিখিত হয়েছিল। এটি "ব্রহ্মাণ্ড পুরাণ"-এর "ললিতোপাখ্যান" অংশের সঙ্গে ওতোপ্রতোভাবে জড়িত। এই কাহিনিতে বর্ণিত হয়েছে, কেমন করে দেবী ললিতা-ত্রিপুরাসুন্দরী মূর্তিতে ভণ্ডাসুরকে বধ করেছিলেন।

এই গ্রন্থের একাধিক স্তর রয়েছে। এতে শুধু দেবীর রূপ এবং লীলাই বর্ণিত হয়নি, সেই সঙ্গে কুণ্ডলিনী যোগ ও শ্রীবিদ্যা শাক্তধর্মের দর্শনতত্ত্ব ও অনুষ্ঠানপ্রক্রিয়াও ব্যাখ্যাত হয়েছে। এর পাশাপাশি শাক্ত ধর্মমতে, "সহস্রনাম"-এ উল্লিখিত প্রতিটি নাম ও নামমালা উচ্চ মন্ত্রশক্তি সম্পন্ন। এগুলি সাধনা বা বিশেষ উদ্দেশ্যে প্রয়োগেরও বিধান দেওয়া হয়েছে।

সঠিক অনুচ্ছেদ শিরোনাম কোনটি?
titleA. সাংখ্য ও বেদান্ত
titleB. পুরাণ
titleC. ললিতা সহস্রনাম
titleD. জনপ্রিয় শাক্তধর্মের উদ্ভব
উত্তর: titleC
লাও পিপলস ডেমোক্রেটিক রিপাবলিক বিশ্বের কয়েকটি অবশিষ্ট সমাজতান্ত্রিক রাষ্ট্রের মধ্যে অন্যতম, যে প্রকাশ্যে সাম্যবাদকে সমর্থন করে। একমাত্র আইনি দল হল লাও পিপলস রিভলিউশন পার্টি (এলপিআরপি)। রাষ্ট্র প্রধান রাষ্ট্রপতি বনহানহাং ভোরচিথ, এবং তিনি লৌস পিপলস বিপ্লবী পার্টি এর সাধারণ সম্পাদক।

সরকারের প্রধান প্রধানমন্ত্রী থংলুউন সিসুলিথ, যিনি লাও কমিউনিষ্ট পার্টির পলিটব্যুরোর সদস্যও ছিলেন। সরকারি নীতিগুলি লাও পিপলস বিপ্লবী পার্টির সর্বদলীয় পট্টবস্তুর সদস্য এবং লাও পিপলস বিপ্লবী পার্টির ৬১ সদস্যের কেন্দ্রীয় কমিটির মাধ্যমে দল দ্বারা নির্ধারিত হয়। গুরুত্বপূর্ণ সরকারি সিদ্ধান্ত মন্ত্রীদের কাউন্সিল দ্বারা যাচাই করা হয়। ভিয়েতনামের সমাজতান্ত্রিক প্রজাতন্ত্র লাওসের পলিটব্যুরো এবং একদল কমিউনিস্ট রাষ্ট্রীয় যন্ত্র এবং সামরিক উপর উল্লেখযোগ্য প্রভাব রাখে [উদ্ধৃতি প্রয়োজন]

লায়স প্রথম, ফরাসি-লিখিত এবং রাজকীয় সংবিধান ১১ ই মে ১৯৪৭ তারিখে প্রণীত হয়, এবং ফরাসি সরকার ফ্রান্সের মধ্যে একটি স্বতন্ত্র রাষ্ট্র হিসেবে ঘোষণা করে। ১১ মে ১৯৫৭ সালের সংশোধিত সংবিধানটি ফরাসি ইউনিয়নের রেফারেন্স বাদ দেয়, যদিও প্রাক্তন ঔপনিবেশিক শক্তির সাথে নিকটবর্তী শিক্ষা, স্বাস্থ্য ও প্রযুক্তিগত সম্পর্ক বজায় ছিল। ১৯৫৭ সালের ১ লা ডিসেম্বর, ১৯ ডিসেম্বর তারিখে একটি কমিউনিস্ট পিপলস রিপাবলিক ঘোষণা করা হয়। ১৯৯১ সালে একটি নতুন সংবিধান গৃহীত হয় এবং এলপিআরপি এর জন্য একটি "অগ্রণী ভূমিকা" প্রতিষ্ঠিত হয়। ১৯৯০ সালে, বিজ্ঞান ও প্রযুক্তি উপদেষ্টা থংসুউক সায়সিংকি সরকার ও পার্টি থেকে পদত্যাগ করেন, রাজনৈতিক সংস্কারের আহ্বান জানান। তিনি ১৯৯৮ সালে বন্দী অবস্থায় মারা যান।

১৯৯২ সালে একটি নতুন ৮৫ টি আসনের ন্যাশনাল অ্যাসেম্বলির জন্য পাঁচ বছরের মেয়াদে গোপন ব্যালট দ্বারা নির্বাচিত এক পার্টি কমিউনিস্ট সরকার মনোনীত সদস্যদের জন্য অনুষ্ঠিত হয়। নির্বাচন ব্যাপকভাবে বিতর্কিত ছিল এবং বিদেশে লাও ও হামংগ বিরোধী ও বিরোধপূর্ণ গ্রুপ এবং লাওস এবং থাইল্যান্ডে জিজ্ঞাসাবাদ করেছিল। এই জাতীয় পরিষদ, যা মূলত এলপিআরপি-এর জন্য একটি রাবার স্ট্যাম্প হিসাবে কাজ করে, নতুন আইনগুলি অনুমোদন করে, যদিও নির্বাহী শাখা বাধ্যতামূলক হুকুম জারি করার অধিকার রাখে। ২০১১ সালের এপ্রিল মাসে সর্বাধিক সাম্প্রতিক নির্বাচন অনুষ্ঠিত হয়। ২০০৬ সালের নির্বাচনে ২০০৬ সালে ১১৬ টি সদস্যের সদস্য এবং ২০০৩ সালের নির্বাচনে ১৩২ জন সদস্যের মধ্যে ১৯৫৭ সালে ৯৯ জন সদস্যকে সমাবেশে অন্তর্ভুক্ত করা হয়।

সঠিক অনুচ্ছেদ শিরোনাম কোনটি?
titleA. স্পোর্ট
titleB. জনসংখ্যার উপাত্ত
titleC. ভাষাসমূহ
titleD. সরকার ও রাজনীতি
উত্তর: titleD
ইনসুলিনের অকার্যকারিতা টাইপ-২ ডায়াবেটিসের অন্যতম প্রধান কারণ। ইনসুলিন রিজিস্ট্যান্সের ফলে মাংসপেশি, যকৃৎ, মেদ টিসুসহ আরও অনেক টিসু বা কোষ স্বাভাবিক মাত্রার ইনসুলিনের প্রতি পর্যাপ্ত সাড়া প্রদান করে না। ইনসুলিন রিজিস্ট্যান্স বা অকার্যকারিতায় যেহেতু স্বাভাবিক মাত্রার ইনসুলিনে রক্তের গ্লুকোজ মাত্রা বৃদ্ধি পায় সেহেতু গ্লুকোজ মাত্রা নিয়ন্ত্রণে আনার জন্য অগ্ন্যাশয় থেকে ইনসুলিন ক্ষরণ বাড়ে। সংবেদনশীল ব্যক্তিদের ক্ষেত্রে অগ্ন্যাশয়ের বিটা কোষ অতিরিক্ত চাহিদা অনুযায়ী ইনসুলিন ক্ষরণ করতে ব্যর্থ হয় ফলে ক্রমশ ইনসুলিনের ঘাটতি দেখা দেয়। 
যকৃতে ইনসুলিন সাধারণত গ্লুকোজ নিঃসরণ কমায়। ইনসুলিন রিজিস্ট্যান্স হলে যকৃৎ থেকে বেশি পরিমাণ গ্লুকোজ রক্তে নিঃসৃত হয়।

সঠিক অনুচ্ছেদ শিরোনাম কোনটি?
titleA. জিনেটিক্স
titleB. নিদানতত্ত্ব
titleC. প্রতিরোধ
titleD. জীবনযাপন রীতি
উত্তর: titleB
৬৩৪ সালে খলিফা আবু বকর মৃত্যুর আগে আবদুর রহমান ইবনে আউফ ও উসমান ইবনে আফফানকে ডেকে জানান যে তিনি উমর ইবনুল খাত্তাবকে তার উত্তরাধিকারী হিসেবে মনোনীত করেছেন।

৬৪৪ সালে খলিফা উমর ইবনুল খাত্তাব মৃত্যুর আগে পরবর্তী খলিফা নির্বাচনের জন্য ছয় সদস্যের একটি বোর্ড গঠন করেন। তাদের নিজেদের মধ্য থেকে একজনকে খলিফা নির্বাচন করার ভার দেওয়া হয়। এই বোর্ডে ছিলেন সাদ ইবনে আবি ওয়াক্কাস, আবদুর রহমান ইবনে আউফ, জুবায়ের ইবনুল আওয়াম, তালহা ইবনে উবাইদিল্লাহ, আলি ইবনে আবি তালিব ও উসমান ইবনে আফফান। এদের মধ্যে তিনি উসমান ইবনে আফফানের ব্যাপারে মত দেন।

সঠিক অনুচ্ছেদ শিরোনাম কোনটি?
titleA. খিলাফতের উত্তরাধিকারে অবদান
titleB. মৃত্যু
titleC. বদরের যুদ্ধ
titleD. সুন্নি দৃষ্টিভঙ্গি
উত্তর: titleA
শওকত আলী ১৯৩৬ সালের ১২ ফেব্রুয়ারি ভারতের পশ্চিমবঙ্গ রাজ্যের উত্তর দিনাজপুর জেলার থানা শহর রায়গঞ্জে জন্মগ্রহণ করেন। তার পিতার নাম খোরশেদ আলী সরকার এবং মাতার নাম সালেমা খাতুন। শওকত আলী ছিলেন তাদের তৃতীয় সন্তান।তার ছোটভাই বাংলাদেশের অন্যতম শ্রেষ্ঠ প্রচ্ছদশিল্পী আবদুর রোউফ সরকার(জন্ম: ১৩ ফেব্রুয়ারি ১৯৪৬, মৃত্যু: ২৪ এপ্রিল ২০১১)।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাহিত্যকর্ম
titleC. জন্ম ও প্রারম্ভিক জীবন
titleD. শিক্ষা জীবন
উত্তর: titleC
সলিমুল্লাহ খান চট্টগ্রাম ক্যান্টনমেন্ট উচ্চ বিদ্যালয় থেকে মাধ্যমিক স্কুল সার্টিফিকেট (এসএসসি) পাস করেন। এরপর ভর্তি হন চট্টগ্রাম কলেজে। এখান থেকে উচ্চ মাধ্যমিক পাস করেন। উচ্চ শিক্ষার জন্য ঢাকায় আসেন এবং ঢাকা বিশ্ববিদ্যালয়ে ভর্তি হন। ছাত্রাবস্থায়, ১৯৭৬ সালে আহমদ ছফার সাথে সলিমুল্লাহ খানের পরিচয় হয়। আহমদ ছফার মাধ্যমে অধ্যাপক আব্দুর রাজ্জাকের সাথে পরিচয় হয় সলিমুল্লাহ খানের। এ পর্যায়ে কিছু সময়ের জন্য তিনি জাতীয় সমাজতান্ত্রিক দলের ছাত্র শাখার সাথে জড়িত ছিলেন। যুক্তরাষ্ট্রে নিউ ইয়র্কের দ্যা নিউ স্কুল বিশ্ববিদ্যালয় তিনি দীর্ঘ কাল অধ্যয়ন ও গবেষণা করেন। এখানে তার সর্বশেষ অভিসন্দর্ভের বিষয় ছিলো "ইংল্যান্ডের কেন্দ্রীয় ব্যাংকিং তত্ত্ব, ১৭৯৩-১৮৭৭।" এ অভিসন্দর্ভের জন্য তাকে পিএইচডি ডিগ্রী দেয়া হয়।

সঠিক অনুচ্ছেদ শিরোনাম কোনটি?
titleA. কর্ম ও তৎপরতা
titleB. শিক্ষা
titleC. কর্মজীবন
titleD. জন্ম ও পরিবার
উত্তর: titleB
ফানুশের সাধারণ নকশা হল একটি ৩০ সেন্টিমিটার থেকে কয়েক মিটার মাপের পাতলা কাগজের খোল, যার নিচে একটি খোলা অংশ থাকে। খোলা মুখটি প্রায় ১০ থেকে ৩০ সেমি প্রশস্ত হয় (সবচেয়ে বড় খোলের জন্যেও), এবং শিখা থেকে দেয়ালের দুরত্ব বজায় রাখতে এর মুখটি একটি শক্ত বন্ধনী দ্বারা বেষ্টিত থাকে।

ফানুশ জ্বালানোর পর, অগ্নিশিখা খোলের ভেতরের বাতাসকে উত্তপ্ত করে এর ঘনত্ব কমিয়ে দেয় যার ফলে ফানুশ বাতাসে ভেসে ওঠে। যতক্ষণ পর্যন্ত আগুন জ্বলতে থাকে কেবলমাত্র ততক্ষণই ফানুশ ভাসতে থাকে। আগুন নিভে গেলে এটি আবার মাটিতে পড়ে যায়।


সঠিক অনুচ্ছেদ শিরোনাম কোনটি?
titleA. উৎসব ব্যবহার
titleB. নির্মাণশৈলী
titleC. চীন
titleD. বিপদসমূহ
উত্তর: titleB
জেলার ভূসংস্থান একটি পাললিক সমভূমি সাধারণত প্রতিনিধি। এটি মূলত শতদ্রু নদী গঠন কার্য থেকে উৎপন্ন। নদী দ্বারা জমা করা পলল বা পলিমাটি বায়ু দ্বারা কয়েকটি ছোট ছোট ডাইনি এবং বালির ঢিবিতে পরিণত হয়েছিল। এই বালিয়াড়িগুলির অধিকাংশই জেলার কৃষকদের দ্বারা সমতল করা হয়েছে।

জেলাটিকে শতদ্রু নদীর প্লাবন সমভূমি এবং উঁচু জমির সমভূমিতে বিভক্ত করা যায়।

সঠিক অনুচ্ছেদ শিরোনাম কোনটি?
titleA. ভূসংস্থান
titleB. সড়ক পথ
titleC. নদী এবং নিষ্কাশ
titleD. পরিবহন ব্যবস্থা
উত্তর: titleA